Ուզբեկստանի Հանրապետության Օլիյ մաժլիսի շենքը
**Մեջլիս** կամ **Մաջլիս** (արաբ․՝ مجلس‎‎ - *Majlis*), (բառացի «ժողով»), մի շարք երկրների (հիմնականում մուսուլման բնակչություն ունեցող), խոհրդարան, ինչպես նաև ընդհանրապես Ազգային ժողովի օրենսդիր-ներկայացուցչական մարմնի (խորհրդարանի) անվանումը։

Տերմինը օգտագործվում է նկարագրելու համար տարբեր տեսակի հատուկ հավաքույթներ ընդհանուր հետաքրքրություններ ունեցող խմբերի միջև՝ լինեն դրանք վարչական, սոցիալական կամ կրոնական իսլամական երկրների հետ լեզվական կամ մշակութային կապեր ունեցող երկրներում։ Մեջլիսը կարող է վերաբերել նաև օրենսդիր մարմնին և օգտագործվում է օրենսդիր խորհուրդների կամ ժողովների անվանման մեջ որոշ երկրներում, որտեղ գերակշռում է իսլամական մշակույթը։

«Մեջլիս» տերմինը օգտագործվում է նաև այն մեկուսացված վայրի համար, որտեղ հյուրերին ընդունում և զվարճացնում են։

Պատմություն
-----------

Նախաիսլամական Արաբիայում Մեջլիսը ցեղերի խորհուրդ էր, որտեղ տղամարդիկ մասնակցում էին ընդհանուր հետաքրքրություն ներկայացնող որոշումների կայացմանը։ Խորհուրդը ղեկավարում էր առաջնորդը (շեյխ)։ Արդար խալիֆների օրոք ստեղծվեց «Մեջլիս-աշ-Շուրա»-ն։ Մեջլիսը արդար խալիֆի ժամանակ պետք է ընտրեր նոր խալիֆ։ Ինչպես գրել է Աբու-լ-Հասան Ալ-Մավարդին, մեջլիսի անդամները պետք է բավարարեին երեք պայման՝ նրանք պետք է արդար լինեն, նրանք պետք է ունենային բավարար գիտելիքներ՝ լավ խալիֆին վատից տարբերելու համար, և պետք է ունենան բավարար իմաստություն և խոհեմություն՝ լավագույն խալիֆին ընտրելու համար։

Գոյություն ունեցող մեջլիսներ
----------------------------

### Պետական մեջլիսները՝ որպես խորհրդարան

*Ցանկում ներկայացված են պետական խորհրդարաններ, որոնց անվանումներում առկա է «մեջլիս» տերմինը:*

* Ադրբեջան Ադրբեջանի Հանրապետության Միլի Մեջլիս
* Հորդանան Հորդանանի Մաջլիս ալ-Ումմա
* Ինդոնեզիա Ինդոնեզիայի Հանրապետության Ժողովրդական խորհրդատվական մաջելիս
* Իրաք Իրաքի ան-Նուվվաբ մաջլիս
* Իրան Իրանի Իսլամական Հանրապետության իսլամական խորհրդի մաջլիս
* Ղազախստան Ղազախստանի Հանրապետության խորհրդարանի մաժիլիս
* Քուվեյթ Քուվեյթի ալ-Ումմա մաջլիս
* Լիբանան Լիբանանի ան-Նուվվաբ մաջլիս
* Օման Օմանի աշ-Շուրա մաջլիս
* Մալդիվներ Մալդիվների Ժողովրդական մաջլիս
* Պակիստան Պակիստանի Իսլամական Հանրապետության Շուրա մաջլիս
* Սաուդյան Արաբիա Սաուդյան Արաբիայի աշ-Շուրա մաջլիս
* Սիրիա Սիրիայի Արաբական Հանրապետության աշ-Շաաբ մաջլիս
* Տաջիկստան Տաջիկստանի Հանրապետության Օլի մաջլիսի
* Հյուսիսային Կիպրոս Հյուսիսային Կիպրոսի Թուրքական Հանրապետության հանրապետական մեջլիս
* Թուրքմենստան Թուրքմենստանի մեջլիս
* Թուրքիա Թուրքիայի Ազգային մեծ մեջլիս
* Ուզբեկստան Ուզբեկստանի Հանրապետության Օլիյ մաժլիս

### Ազգային մեջլիսներ

*Ցուցակում ներկայացված են ազգային կոնգրեսներն ու հասարակությունները, որոնց անվանումներում առկա է «մեջլիս» տերմինը:*

* Չերքեզի մեջլիս
* Ղրիմի թաթար ժողովրդի մեջլիս

Ծանոթագրություններ
------------------

1. ↑  «"عن المجلس"». Federal National Council. 2011. Արխիվացված օրիգինալից 2021 թ․ օգոստոսի 1-ին. Վերցված է 2021 թ․ հուլիսի 14-ին.
2. ↑  «The Majlis Of The Future». Dubai City Guide. 2009 թ․ նոյեմբերի 9. Արխիվացված է օրիգինալից 2011 թ․ հուլիսի 22-ին. Վերցված է 2021 թ․ հուլիսի 14-ին.
3. ↑  Josef W. Meri, 2005, էջ 171
4. ↑  Ludwig W. Adamec, 2001, էջ 271
5. ↑  Hamma Mirwaisi, 2019, էջ 503

Գրականություն
-------------

* *Hamma Mirwaisi* The History of the Kurdish People. — Independently, 2019. — 751 с. — ISBN 978-1096025153
* *Ludwig W. Adamec* Historical Dictionary of Islam. — Scarecrow Press, 2001. — 520 с. — ISBN ‎ 978-0810861619
* *Josef W. Meri* Medieval Islamic Civilization: An Encyclopedia. — Routledge, 2005. — 878 с. — ISBN 978-0415966900